Adolf Busch
Store norske leksikon,Kunst og estetikk,Musikk,Klassisk musikk,Internasjonale klassiske instrumentalister
Adolf Busch var en tysk fiolinist og komponist. Han var en av samtidens mest fremragende fiolinister og kammermusikere og var medlem av Busch-kvartetten (grunnlagt 1919).
Biografi Adolf Busch studerte ved musikkonservatoriet i Köln og fra 1908 komposisjon i Bonn. Han ble ansatt som konsertmester i Wiens Konsertvereinbare 21 år gammel, i 1912. I 1918, 27 år gammel, ble han professor efter Henri Marteau (som hadde etterfulgt Joseph Joachim) ved Königliche Musikhochschule i Berlin og ble i 1922 høyskolens direktør. Busch flyttet til Basel i 1926 og til USA i 1940. Allerede i 1919 hadde han grunnlagt den senere så berømte Busch-kvartetten, en strykekvartett som regnes som jevnbyrdig med Joachim-kvartetten.Adolf Busch var like berømt som solist og som kammermusiker og gjorde enorm suksess på sine verdensvide turneer. Bare 16 år gammel lærte han Max Reger å kjenne, og dette fikk betydning for Busch som komponist – hans tidligste verker viste tydelig påvirkning fra Reger. Busch klarte imidlertid å frigjøre seg og nådde frem til en mer personlig stil. Han har komponert flere betydelige verker, blant annet en symfoni, en fiolinkonsert, en klaverkonsert, fiolinsonate, verker for solofiolin, annen kammermusikk, orgelverker og sanger. I tillegg har Adolf Busch redigert utgivelser av Johann Sebastian Bachs sonater og partitaer.Adolf Busch var bror av Fritz Busch og svigerfar til Rudolf Serkin. Les mer i Store norske leksikon Fritz Busch kammermusikk kunstmusikk fiolin Musikk i Tyskland